《扶筇》
清代·朱休度

老催花事减，春恼病怀深。小雨迟晨起，残红入暮阴。

天涯芳草梦，身外野云心。俯仰茫茫里，扶筇一短吟。

作者简介：（1732—1812）浙江秀水人，字介裴，号梓庐。乾隆十八年举人。官嵊县训导。后任山西广灵知县，于大荒疫后，招集流亡，使地无旷土，又善决狱，为民所服。引疾归，主讲剡川书院。有《小木子诗》、《学海观沤录》等。